Алматы мектептерінде орын тапшылығы қашан азаяды
DATE: 12:56, 21 Желтоқсан 2023 | GMT +5
TITLE: Алматы мектептерінде орын тапшылығы қашан азаяды
URL: https://kaz.inform.kz/news/almati-mektepternde-orin-tapshiligi-kashan-azayadi-7f8ac0/
META: DATE: 12:56, 21 Желтоқсан 2023 | GMT +5
TOTAL WORDS: 164
AUTHOR(S):
TEXT: «Биыл бүкіл республика бойынша «Жайлы мектеп» ұлттық жобасын іске асыру басталды. Алматыға келсек, 2024-2025 жылдары 37 100 орындық 22 мектеп ашу жоспарланған. Қазіргі уақытта 23 100 орындық 13 мектептің құрылысын бастау туралы меморандумға қол қойылды, сондай-ақ 12 мың оқушыға арналған 8 мектептің құрылысы мен сатып алуына жеке инвесторлармен меморандумдар бекітілді. Оған қоса, мемлекеттік-жекешелік әріптестік қағидатымен 2 мың орындық бір мектеп салынады», – деді Е. Досаев Орталық коммуникациялар қызметінде өткен баспасөз брифингінде. Алматы әкімінің айтуынша, 2025 жылдың 1 қыркүйегіне қарай оқушы орындарының тапшылығы басқарылатын деңгейге дейін төмендетіледі. «Биылғы оқу жылында мемлекеттік мектептерде бір ауысымдық режимге белсенді көшуді бастаймыз деп ойлаймыз», – деп толықтырды Ерболат Досаев. Сонымен бірге мегаполис әкімі биылғы жыл басынан 5 920 оқушыға есептелген 21 мектеп және қосымша құрылыс пайдалануға берілгенін айтты. Оның ішінде 3 450 орындық 16 жекеменшік мектеп, 1, 5 мың орындық 1 мемлекеттік мектеп және 970 орындық 4 қосымша ғимарат бар. Биыл 1 қыркүйектен бастап алғаш рет 30 мектепте «Мектеп автобусы» жобасы іске қосылды. Ол үшін 100 автобус сатып алынған
